text: মায়া দ্য লস্ট মাদার ২০১৯ সালে মুক্তিপ্রাপ্ত বাংলাদেশী পূর্ণদৈর্ঘ্য চলচ্চিত্র । এই চলচ্চিত্রটি কাহিনি, চিত্রনাট্য রচনা ও পরিচালনা করেছেন বাংলাদেশের জাতীয় চলচ্চিত্র পুরস্কার প্রাপ্ত পরিচালক মাসুদ পথিক। চলচ্চিত্রটি বাংলাদেশের প্রখ্যাত চিত্রশিল্পী শাহাবুদ্দিন আহমেদ এর চিত্রকর্ম ‘নারী’ এবং বাংলাদেশের কবি কামাল চৌধুরীর ‘যুদ্ধশিশু’ কবিতা অবলম্বনে নির্মিত হয়েছে। চলচ্চিত্রটি  ২০১৬ সালে বাংলাদেশ সরকারের তথ্যমন্ত্রণালয়ের অনুদান পায়। এই চলচ্চিত্রে বাংলাদেশের প্রত্যন্ত গ্রামের একজন সংগ্রামী বীরাঙ্গনার গল্প চিত্রিত হয়েছে। নেকাব্বরের মহাপ্রয়াণ-এর পর এটা মাসুদ পথিকের দ্বিতীয় পূর্ণদৈর্ঘ্য সিনেমা। এটা বীরাঙ্গনা ও যুদ্ধশিশুদের নিয়ে নির্মিত প্রথম পূর্ণদৈর্ঘ্য চলচ্চিত্র।
  
  চলচ্চিত্রটি সীমিত পরিসরে ২৭ ডিসেম্বর, ২০১৯ তারিখে বাংলাদেশের ৫টি প্রেক্ষাগৃহে মুক্তি পায়। চলচ্চিত্রটি ১৮তম ঢাকা আন্তর্জাতিক চলচ্চিত্র উৎসবেও প্রদর্শিত হয়। এটি ৪৪তম জাতীয় চলচ্চিত্র পুরস্কারে সর্বাধিক ৮টি বিভাগে পুরস্কৃত হয়।
  
  কাহিনি 
  
  বাংলাদেশের স্বাধীনতা যুদ্ধের এক বীরাঙ্গনার বড় সন্তান একজন যুদ্ধশিশু। এই যুদ্ধশিশু নিঁখোজ হয়, বড় হয়ে সে তার মায়ের খোঁজ করে। বীরাঙ্গনার ছোট মেয়ে মায়া। মা বীরাঙ্গনা হওয়ায়  মায়ার সংসার ভেঙ্গে যায়। বীরাঙ্গনার বাড়িতে আশ্রিত থাকে আরো একজন যুদ্ধশিশু, যার সঙ্গে মায়ার প্রেম। এদিকে গ্রামের চেয়ারম্যান, ইমাম সকলের কুদৃষ্টি থাকে মায়ার শরীরের উপর। এসবের মাঝেই কৃষিকাজ, পশুপালন করে সংসার চালায় মায়া। সমাজের কোনো অন্যায়কে প্রশ্রয় না দিয়ে একঘরে আত্মসম্মান নিয়ে বাঁচে; তবুও সমাজের অন্যায়-নিপীড়নের শিকার হয় সন্তানসম্ভবা মায়া।
  
  চিত্রগ্রহণ 
  ২০ ফেব্রুয়ারি,২০১৮ তে চলচ্চিত্রটির আনুষ্ঠানিক চিত্র গ্রহণ শুরু হয়। ২৯ মার্চ, ২০১৮ পর্যন্ত ঢাকা ও নরসিংদীর রায়পুরায় টানা ৪০দিন চিত্র গ্রহণ করা হয়।
  
  কলাকুশলী
  
  সঙ্গীত 
  এই ছায়াচিত্রে গান করেছেন মমতাজ, বেলাল খান, কোনাল, শিল্পী বিশ্বাস, ঐশী, পূজা ও পড়শী ছবির প্রচারণার অংশ হিসেবে গান গুলি মুক্তি দেয়ার ঘোষণা দেয়া হয়। ১৫ ডিসেম্বর, ২০১৯ তারিখে প্রযোজনা প্রতিষ্ঠান জি সিরিজ হতে এই চলচ্চিত্রের গান প্রকাশ করা হয়।
  
  প্রচারণা ও মুক্তি 
  ২ নভেম্বর, ২০১৯ তারিখে চলচ্চিত্রটির ১ মিনিট ২১ সেকেন্ডের টিজার ব্রাত্য ক্রিয়েশনের অফিসিয়াল ইউটিউব চ্যানেল ও ফেসবুক পাতা হতে মুক্তি পায়। ২০ নভেম্বর এই ছায়াচিত্রের ট্রেইলার মুক্তি এবং ডিসেম্বর, ২০১৯-এ প্রেক্ষাগৃহে মুক্তির ঘোষণা দেয়া হয়। কিছু দৃশ্য কর্তনের পর ৩ ডিসেম্বর, ২০১৯ তারিখে ২ ঘণ্টা ৩ মিনিট ৭ সেকেন্ড ব্যাপ্তির চলচ্চিত্রটি প্রেক্ষাগৃহে মুক্তির জন্য ছাড়পত্র পায়। চলচ্চিত্রটি ২৭ ডিসেম্বর, ২০১৯ তারিখে মুক্তি পায়। এছাড়াও ছায়াছবিটি ১৮তম ঢাকা আন্তর্জাতিক চলচ্চিত্র উৎসবে 'বাংলাদেশ প্যানারমা' বিভাগে ১৬ জানুয়ারি, ২০২০ তারিখে প্রদর্শিত হয়।
  
  সমালোচনা ও অভ্যর্থনা 
  
  সেপ্টেম্বর, ২০১৮তে চলচ্চিত্রটির প্রথম বর্ণন পোস্টার প্রকাশিত হয়। পোস্টারে জ্যোতিকা জ্যোতিকে নগ্ন পৃষ্টদেশ উপস্থাপন করা নিয়ে সামাজিক যোগাযোগ মাধ্যমে সমালোচনা হয়। মাসুদ পথিক এই পোস্টারের মাধ্যমে বাংলাদেশের স্বাধীনতা যুদ্ধের সময় পাকিস্তানি সেনাদের বিভৎস নির্যাতনের একটি সত্য চিত্র উপস্থাপন করেছেন, মর্মে সমালোচনার জবাব দেন। তবে চলচ্চিত্রটি মুক্তির পূর্বে নতুন পোস্টার প্রকাশ করা হয়।
  
  চলচ্চিত্রটি মুক্তির পর দর্শক ও চলচ্চিত্র সমালোচকদের প্রশংসা অর্জন করে। বাংলা মুভি ডেটাবেজে ফাহিম মনতাসির এই চলচ্চিত্রকে সামগ্রিকভাবে  রেটিং প্রদান করেন।
  
  পুরস্কার ও মনোনয়ন
  
  আরো দেখুন 
  
   ‘মায়া’ দ্য লস্ট মাদার মুক্তিযুদ্ধের এক অনিবার্য অধ্যায়
  
  তথ্যসূত্র
  
  বহিঃ সংযোগ 
  
   
   
  
  বিষয়শ্রেণী:২০১৯-এর চলচ্চিত্র
  বিষয়শ্রেণী:২০১০-এর দশকের বাংলা ভাষার চলচ্চিত্র
  বিষয়শ্রেণী:বাংলাদেশের চলচ্চিত্র
  বিষয়শ্রেণী:বাংলা ভাষার চলচ্চিত্র
  বিষয়শ্রেণী:বাংলাদেশের স্বাধীনতা যুদ্ধভিত্তিক চলচ্চিত্র
  বিষয়শ্রেণী:কবিতা অবলম্বনে চলচ্চিত্র
  বিষয়শ্রেণী:ঢাকায় ধারণকৃত চলচ্চিত্র
  বিষয়শ্রেণী:নরসিংদী জেলায় ধারণকৃত চলচ্চিত্র
title: মায়া: দ্য লস্ট মাদার